CELEX: 62016TN0705
Language: da
Date: 2016-10-03 00:00:00
Title: Sag T-705/16 P: Appel iværksat den 3. oktober 2016 af WQ (*) til prøvelse af Personalerettens dom af 21. juli 2016 i sag F-1/16, WQ (*) mod Parlamentet

5.12.2016   
               
               
                  DA
               
               
                  Den Europæiske Unions Tidende
               
               
                  C 454/29
               
            
         Appel iværksat den 3. oktober 2016 af  WQ (*1) til prøvelse af Personalerettens dom af 21. juli 2016 i sag F-1/16,  WQ (*1) mod Parlamentet
         (Sag T-705/16 P)
         (2016/C 454/51)
         Processprog: fransk
         
            Parter
         
         
            Appellant: WQ (*1) (ved advokaterne S. Orlandi og T. Martin)
         
            Den anden part i appelsagen: Europa-Parlamentet
         
            Appellantens påstande
         
         
                     —
                  
                  
                     Personalerettens dom i sag F-1/16,  WQ (*1) mod Parlamentet, ophæves.
                  
               
                     —
                  
                  
                     Ansættelsesmyndighedens afgørelse af 27. marts 2015 om ikke at opføre sagsøgeren på listen over de tjenestemænd, der er udvalgt til at deltage i uddannelsesprogrammet i certificeringskampagnen 2014, annulleres.
                  
               
                     —
                  
                  
                     Parlamentet tilpligtes at betale sagens omkostninger i begge instanser.
                  
               
            Anbringender og væsentligste argumenter
         
         Til støtte for appellen har appellanten fremført tre anbringender.
         
                     1.
                  
                  
                     Første anbringende er, at Personaleretten begik en retlig fejl i forbindelse med undersøgelsen af det anbringende, som blev påberåbt af sagsøgeren i første instans, om tilsidesættelse af det almindelige ligebehandlingsprincip, ved at fastslå, at sidstnævnte befandt sig i situation, som var faktuel forskellig fra situationen for en ansøger med et eksamensbevis på samme niveau, som havde fulgt et kursus på mindst et år.
                  
               
                     2.
                  
                  
                     Andet anbringende vedrører en retlig fejl som følge af, at Personaleretten fastslog, at den omtvistede afgørelse, dvs. afgørelsen om ikke at opføre appellanten på listen over de tjenestemænd, der er udvalgt til at deltage i uddannelsesprogrammet i certificeringskampagnen 2014, ikke tilsidesatte artikel 165 i traktaten om Den Europæiske Unions funktionsmåde og fordelingen af kompetencer mellem Unionen og dens medlemsstater på undervisningsområdet.
                  
               
                     3.
                  
                  
                     Tredje anbringende vedrører en retlig fejl, som Personaleretten begik, da den forkastede den ulovlighedsindsigelse, der var rejst at sagsøgeren i første instans, med den begrundelse, at kriteriet om at have fulgt et kursus på mindst et år var berettiget og afpasset henset til karakteren af certificeringsproceduren. I denne forbindelse er det appellantens opfattelse, at Personaleretten ligeledes gengav hans argumenter forkert ved at fastslå, at sidstnævnte ikke havde bestridt den omstændighed, at en hensyntagen til det omtvistede dokument medførte, at den erhvervserfaring, han havde optjent i institutionerne, blev medregnet to gange.
                  
               
            (*1)  Inden for rammerne af beskyttelse af fysiske personer i forbindelse med behandling af personoplysninger er der fjernet information.